เป็นร้านที่อยู่ใกล้บ้านที่สุดเท่าที่มีรีวิวเขียนในวงใน เลยตั้งใจลองไปจัดสักหน่อย ขอออกตัวไว้ก่อนนะคะ ว่าไม่คุ้นเคยกับอาหารป่า แค่มาลองตามประสาคนชอบชิมเท่านั้น รีวิวผิดพลาดยังไงต้องขออภัยด้วยค่ะ
ร้านนี้เป็นเพิงอยู่ริมถนนเล็กๆ ที่เราไม่รู้ชื่อ บรรยากาศบ้านๆ มาก รายล้อมไปด้วยทุ่งนา ก็ดูดีไปอีกแบบนะคะ อาหารส่วนใหญ่จะเป็นอาหารป่า เราจัดมาลอง 3 เมนูคือ
-เอ็นหอยผัดฉ่า ผัดได้รสชาติดี แต่เอ็นหอยเหนียวมาก น่าจะไว้เหมาะเคี้ยวเล่นๆ เป็นกับแกล้มอะไรทำนองนี้มากกว่าค่ะ
-ต้มยำปลาคังน้ำใส ทำได้รสชาติโอเคค่ะ เผ็ดนำ เปรี้ยวตาม
-กบทอดกระเทียม ทอดได้กรอบดีค่ะ น้ำมันใหม่ ไม่เหม็นหืน แต่รสชาติไม่มีเลย เหมือนไม่ได้ปรุงอะไรสักนิ๊ดเลยค่ะ

เราไปถึงร้าน 11:00 ซึ่งหลังร้านเปิดแค่ 1 ชม. มีคนนั่งอยู่แล้ว 2-3 โต๊ะ กินเบียร์กินเหล้าทุกโต๊ะ บางโต๊ะก็สภาพเมาจนดูไม่ได้ละ มีผู้หญิงเมา เข้าไปขังตัวเองอยู่ในห้องน้ำไม่ยอมออกมาเป็นชั่วโมง ผู้ชายที่มาด้วยกันก็เที่ยวเดินขอโต๊ะนู้นให้ช่วยพังประตูห้องน้ำ ขอโต๊ะเราให้ช่วยโทรแจ้งตำรวจ เป็นที่น่ารำคาญและทำลายบรรยากาศพอสมควร จนสุดท้ายต้องอัญเชิญตำรวจมารับกลับบ้าน นอกจากนั้น ก็มีคนเมาจากโต๊ะอื่นๆ มาชวนกินเหล้าบ้างไรบ้าง ถึงจะโอเคกับร้าน แต่คงไม่กล้ากลับมาแล้วอ่ะค่ะ กลัวเพื่อนโต๊ะรอบๆ แหะๆ